**Αγάπα τον άνθρωπο, γιατί είσαι εσύ…**

[**Νίκος Καζαντζάκης** (1883-1957)](https://www.gnomikologikon.gr/authquotes.php?auth=1353)

****

**[Ποιο το χρώμα της αγάπης; (τραγούδι)](https://www.youtube.com/watch?v=4nH8VZcEG2w)**

**Η αγάπη:**

* είναι η ευγενικότερη εκδήλωση της ανθρώπινης ψυχής
* πηγάζει από την ανάγκη του ανθρώπου να βγει από τα στενά όρια του εαυτού του και να έρθει σε βαθύτερη ψυχική επαφή με τον άλλον
* είναι δύναμη που μεταμορφώνει εσωτερικά τον άνθρωπο, δίνει νόημα στη ζωή του και αποτελεί παράγοντα ευτυχίας και αρμονικής κοινωνική συμβίωσης

**Διακρίνεται σε διάφορες μορφές, όπως:**

* γονεϊκή
* αδελφική
* ερωτική
* αγάπη προς τον συνάνθρωπο (ξεκινάει από το αίσθημα ευθύνης και σεβασμού προς τον άλλον και εκφράζει τη διάθεση να εδραιωθεί η καλοσύνη και η ισότητα στον κόσμο)

(Επίσης: αγάπη για την πατρίδα, τον Θεό, τη φύση, τη γνώση κ.λπ.)

**Τα κύρια χαρακτηριστικά της:**

* η ανιδιοτέλεια και η αγνότητα των αισθημάτων και των προθέσεων
* η απουσία εγωισμού και ζηλοφθονίας
* η αποδοχή του άλλου με τα προτερήματά του, αλλά και τις αδυναμίες του
* η απουσία κτητικότητας και ο σεβασμός της ελευθερίας του άλλου
* η διάθεση για συγχώρεση
* η διάθεση προσφοράς χωρίς ανταλλάγματα που μπορεί να φτάσει ως την αυτοθυσία

**Η αξία της στη ζωή του ανθρώπου:**

* τον βελτιώνει ηθικά καλλιεργώντας μέσα του την ανθρωπιά, τη διάθεση προσφοράς και λυτρώνοντάς τον από τον εγωισμό
* τον κάνει να νιώθει πλήρης/ολοκληρωμένος, γιατί κατανοεί ότι μόνο η αγάπη μπορεί να του προσφέρει την ψυχική γαλήνη και την πραγματική ευτυχία
* τον απαλλάσσει από τον φόβο επιτρέποντάς του να βλέπει τον κόσμο με πίστη, ελπίδα και αισιοδοξία
* συμβάλλει στη δημιουργία ουσιαστικών σχέσεων μεταξύ των ανθρώπων που στηρίζονται στον αμοιβαίο σεβασμό και την αλληλοκατανόηση
* τον απελευθερώνει από την καχυποψία, την ανασφάλεια, το ανταγωνιστικό πνεύμα και τον ατομικισμό
* γίνεται πηγή έμπνευσης και δημιουργίας και ωθεί τον άνθρωπο να προσπαθήσει να κάνει τον εαυτό του αλλά και τον κόσμο καλύτερο
* σε κοινωνικό επίπεδο, ενώνει τους ανθρώπους και συμβάλλει στην ανάπτυξη αλληλεγγύης μεταξύ τους, τους απαλλάσσει από προκαταλήψεις και φανατισμούς, δημιουργώντας τις βασικές προϋποθέσεις για την ειρηνική επίλυση προβλημάτων και διαφορών

**Οι προκλήσεις που αντιμετωπίζει η αγάπη στη σύγχρονη εποχή:**

* καταναλωτικός χαρακτήρας της σύγχρονης κοινωνίας, όπου τα πάντα μετατρέπονται σε εμπόρευμα και αξιολογούνται με βάση το κέρδος
* η κυριαρχία του ατομικισμού και του ανταγωνισμού
* οι σκληρές συνθήκες διαβίωσης στα αστικά κέντρα
* οι έντονοι ρυθμοί ζωής
* η γενικότερη κρίση των ηθικών αξιών

**Αποτέλεσμα των παραπάνω είναι η αποξένωση των ανθρώπων, η αδιαφορία για τον συνάνθρωπο, η καχυποψία για τον άλλον και η υποκρισία.**

**Ο έρωτας:**

* είναι το έντονο συναίσθημα έλξης και επιθυμίας μεταξύ δύο προσώπων που ξεκινά από την σεξουαλική επιθυμία, αλλά προχωρά και πέρα από αυτήν
* συνδέεται με το γενετήσιο ένστικτο και τη διαιώνιση του ανθρώπινου είδους, αλλά είναι κάτι περισσότερο από μια βιολογική ανάγκη
* είναι ένα δυνατό συναίσθημα που συνεπαίρνει τον άνθρωπο, τον εξευγενίζει και τον ολοκληρώνει

**Κύρια χαρακτηριστικά του:**

* η αφοσίωση και η τρυφερότητα
* η εξιδανίκευση του συντρόφου
* η ρομαντική διάθεση
* το σφοδρό πάθος που ξεπερνά κάθε λογική
* η ανασφάλεια, η κτητικότητα, η ζήλια κι ο εγωισμός

**Η αξία του:**

* ομορφαίνει τη ζωή του ανθρώπου, τον γεμίζει χαρά και αισιοδοξία, ενισχύει την αυτοπεποίθησή του
* τα αισθήματα που βιώνει το άτομο μετατρέπονται σε πάθος για ζωή και σε δημιουργική δύναμη
* φέρνει κοντά τους ανθρώπους βγάζοντάς τους από τα στενά πλαίσια του εαυτού τους

***Περισσότερα για την αγάπη, τον έρωτα και τη φιλία, μπορείτε να διαβάσετε*** [***εδώ***](https://latistor.blogspot.com/2015/10/blog-post_27.html)***.***